Zahtjev za prethodnu odluku koji je 4. srpnja 2023. uputio Oberlandesgerichts Köln (Njemačka) – Odvjetnica i javna bilježnica/Predsjednica Oberlandesgerichtsa Hamm
(predmet C-408/23, Anwaltsnotarin)
Jezik postupka: njemački
Sud koji je uputio zahtjev
Oberlandesgericht Köln
Stranke glavnog postupka
Tužitelj: Odvjetnica i javna bilježnica
Tuženik: Predsjednica Oberlandesgerichtsa Hamm
Prethodna pitanja
1.    Treba li članak 21. Povelje Europske unije o temeljnim pravima i članak 6. stavak 1. Direktive 2000/78/EZ1 tumačiti na način da im se protivi nacionalni propis kojim se obvezno određuje da se javnim bilježnikom koji istodobno obavlja i odvjetničku službu ne može prvi put imenovati osoba koja je u trenutku isteka roka za prijavu za javnobilježničko mjesto navršila 60 godina života čak i ako nekoliko mjesta mora ostati upražnjeno jer na području općinskog suda na kojem se održao postupak prijave nema odgovarajućih mlađih kandidata, a ne smiju se prijaviti kandidati s područja drugih općinskih sudova?
2.    Treba li potvrdno odgovoriti na prvo pitanje ako se može očekivati da se sljedeće godine na području istog općinskog suda ponovno neće popuniti nekoliko mjesta javnog bilježnika koji istodobno obavlja i odvjetničku službu odgovarajućim kandidatima mlađima od 60 godina?
3.    Treba li u svakom slučaju potvrdno odgovoriti na prvo pitanje zato što se, osim toga, može očekivati da se ni na područjima drugih općinskih sudova izvan urbanih središta ponovno neće popuniti sva oglašena mjesta javnog bilježnika koji istodobno obavlja i odvjetničku službu odgovarajućim kandidatima mlađima od 60 godina?
4.    Je li točno da ne postoji povreda članka 21. Povelje Europske unije o temeljnim pravima i članka 6. stavka 1. Direktive 2000/78 ako je na području općinskog suda osigurano pružanje javnobilježničkih usluga iako kandidat stariji od 60 godina nije imenovan javnim bilježnikom koji istodobno obavlja i odvjetničku službu samo zbog svoje dobi te je nekoliko mjesta ostalo upražnjeno?
____________
1     Direktiva Vijeća 2000/78/EZ2 od 27. studenoga 2000. o uspostavi općeg okvira za jednako postupanje pri zapošljavanju i obavljanju zanimanja (SL 2000., L 303, str. 16.) (SL, posebno izdanje na hrvatskom jeziku, poglavlje 5., svezak 1., str. 69. i ispravak SL 2020., L 63, str. 9.)